CELEX: 32007D0869
Language: bg
Date: 2007-12-21 00:00:00
Title: 2007/869/ЕО: Решение на Комисията от 21 декември 2007 година за изменение на Решение 2005/692/ЕО относно някои защитни мерки във връзка с инфлуенца по птиците, установена в няколко трети страни (нотифицирано под номер C(2007) 6693) (Текст от значение за ЕИП )

22.12.2007   
            
            
               BG
            
            
               Официален вестник на Европейския съюз
            
            
               L 340/104
            
         
      РЕШЕНИЕ НА КОМИСИЯТА
   
   от 21 декември 2007 година
   за изменение на Решение 2005/692/ЕО относно някои защитни мерки във връзка с инфлуенца по птиците, установена в няколко трети страни
   (нотифицирано под номер C(2007) 6693)
   (Текст от значение за ЕИП)
   (2007/869/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/496/ЕИО на Съвета от 15 юли 1991 г. за определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (1), и по-специално член 18, параграф 7 от нея,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 22, параграф 6 от нея,
   като има предвид, че:
   
               (1)
            
            
               Вследствие на появата на инфлуенца по птиците в Югоизточна Азия от декември 2003 г., причинена от високопатогенен щам на вирус H5N1, Комисията предприе редица защитни мерки във връзка с инфлуенцата по птиците. Тези мерки включват по-специално Решение 2005/692/ЕО на Комисията от 6 октомври 2005 г. относно някои защитни мерки във връзка с инфлуенца по птиците, установена в няколко трети страни (3).
            
         
               (2)
            
            
               Решение 2005/692/ЕО се прилага до 31 декември 2007 г. Въпреки това, като се имат предвид продължаващите случаи на разкритие на огнища на азиатския вирус на инфлуенца по птиците в Югоизточна Азия и Китай, е целесъобразно периодът на прилагане на настоящото решение да бъде удължен до 31 декември 2008 г.
            
         
               (3)
            
            
               Решение 2005/692/ЕО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В член 7 от Решение 2005/692/ЕО датата „31 декември 2007 г.“ се заменя с „31 декември 2008 г.“.
   Член 2
   Държавите-членки незабавно вземат необходимите мерки, за да се съобразят с настоящото решение, и публикуват тези мерки. Те незабавно информират Комисията за това.
   Член 3
   Адресати на настоящото решение са държавите-членки.
   
      Съставено в Брюксел на 21 декември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 24.9.1991 г., стр. 56. Директива, последно изменена с Директива 2006/104/ЕО (ОВ L 363, 20.12.2006 г., стр. 352).
   
      (2)  ОВ L 24, 30.1.1998 г., стр. 9. Директива, последно изменена с Директива 2006/104/ЕО.
   
      (3)  ОВ L 263, 8.10.2005 г., стр. 20. Решение, последно изменено с Решение 2007/99/ЕО (ОВ L 43, 15.2.2007 г., стр. 35).